arnastofnun/IGC-2024 huggingface dataset:
Þingræður haldnar á Alþingi Íslendinga



Herra forseti. Frv. til 1. um breyt. á lögum um meðferð einkamála í héraði, sem hér er til umr., er raunar afleiðing af frv. til l. um norræna vitnaskyldu sem er næsta mál á dagskrá. Eins og segir í grg. fyrir frv. til l. um norræna vitnaskyldu, þá er með því frv. orðið við tilmælum Norðurlandaráðs um norræna vitnaskyldu og lögin fela það í sér að hægt er að kveðja menn til að bera vitni á milli landa. Ég ætla ekki að hafa mörg orð um þessi frv. Þau hafa verið rædd í allshn. Ed. og nm., sem mættir voru, voru sammála um að mæla með samþykkt þeirra beggja. Fjarverandi afgreiðslu málsins var Eggert G. Þorsteinsson.



Herra forseti. Í framsögu fyrir næsta dagskrármáli á undan gat ég með nokkrum orðum um þetta frv. sem nú er til umr. í hv. Ed. og ætla ég ekki að bæta þar neinu við.



Herra forseti. Frv. þetta, sem hér liggur fyrir til afgreiðslu, er um breyt. á lögum nr. 13 13. apríl 1973, um Happdrætti Háskóla Íslands. Efni frv. er það, að ákveðið er í frv. að dráttur í Happdrætti Háskóla Íslands fari fram í Reykjavík undir eftirliti n. sem dómsmrh. skipar, og þess er getið í athugasemdum að Happdrætti Háskóla Íslands ásamt Happdrætti Dvalarheimilis aldraðra sjómanna og Vöruhappdrætti fyrir Samband ísl. berklasjúklinga hefur farið fram á heimild til að nota tölvu við drátt í happdrættinu og til þess að svo megi verða er nauðsynlegt að breyta lögum happdrættisins. Fyrir hv. d. liggja einnig frv. til l. um breyt. á Happdrætti Dvalarheimilis aldraðra sjómanna og Vöruhappdrætti fyrir Samband ísl. berklasjúklinga. Þessi frv. eru öll um sama efni og samhljóða að öðru leyti en því að mismunandi happdrætti eru nefnd í hinum ýmsu frv. Herra forseti. Ég ætla ekki að halda lengri ræðu um þetta mál, en tel að með þessum fáu orðum hafi ég gert grein fyrir efni allra þriggja frv. Að lokum vil ég aðeins geta þess, að allshn. varð sammála um að mæla með samþykkt allra þessara frv.
Þingræður haldnar á Alþingi Íslendinga



Herra forseti. Á þskj. 632 er frv. til ábúðarlaga Nú eru í gildi ábúðarlög fyrst frá 1884, í öðru lagi frá 1933, í þriðja lagi frá árinu 1951 og í fjórða lagi frá 1961. Lögin eiga við eftir því hvenær ábúð hefst. Þannig fer eftir l. nr. 1 frá 1884 um ábúð þeirra sem hófu búskap fyrir 1. jan. 1934. Samkv. lögunum er réttarstaða leiguliða mun verri heldur en eftir yngri ábúðarlögum. Þannig er lánardrottinn t.d. ekki skyldur til að kaupa hús er leiguliði hefur látið að gera, og er leiguliða þá heimilt að rífa hús og hafa með sér efni og önnur verðmæti úr þeim. Ábúðarlögin frá 1933, 1951 og 1961 eru í höfuðatriðum efnislega lík. Þessi mörgu lög nær um sama efni hafa hins vegar oft valdið miklum misskilningi vegna almennra reglna laga breyttra búshátta og þjóðfélagsaðstæðna. Leitast hefur verið við að haga efnisskipan þessa frv. þannig að saman færi það sem saman á, stytta lögin eftir föngum án þess af þeim sökum að rýra þau að efnisgildi frá fyrri lögum. Var ákveðið eftir að hafa ráðgast við prófessor Gauk Jörundsson að gera till. um að fella úr gildi með þessum lögum eldri ábúðarlög svo að samningar samkv. þeim lögum haldi gildi sínu að svo miklu leyti sem annað leiðir ekki af ákvæðum frv. þessa ef að lögum verður. Rétt er talið að taka með í ábúðarlögin ákvæði um erfðaábúð sem hingað til hafa verið í sérstökum lögum sem eru frá 1962. Frv. þetta var lagt fram fyrst 1973, en hlaut þá ekki afgreiðslu. Nokkrar breytingar hafa verið gerðar á frv., eins og það liggur nú fyrir, með tilliti til aths. og brtt. sem fram höfðu komið við frv. þegar það var lagt fram 1973. Þetta frv. er í sjö köflum og glögg grg. fyrir frv. fylgir því, og þegar ég talaði fyrir því í hv. Nd. þar sem það var lagt fram, þá gerði ég grein fyrir meginmáli frv. Það fékk þá meðferð í hv. Nd. að það var samþ. í d. algerlega óbreytt. Ég vona að þetta frv. fái sömu afgreiðslu hér í hv. Ed. og vil leyfa mér að leggja til að frv. verði að lokinni þessari umr. vísað til 2. umr. og hv. landbn. Ég efast ekki um af reynslu minni af hv. d. að þetta mál fái skjóta og góða afgreiðslu.
Þingræður haldnar á Alþingi Íslendinga



Virðulegi forseti. Þessu frv. var vísað til sjútvn. d. eins og dæmin sanna og skrifað stendur hér, að n. hafi haft þetta frv. til athugunar og mæli með samþykkt þess.



Virðulegi forseti. Hv. allshn. hefur athugað það frv., sem hér er á dagskrá, og þær till., sem það felur í sér um veitingu ríkisborgararéttar. N. leggur eindregið til að frv. verði samþ. í núverandi formi.
Þingræður haldnar á Alþingi Íslendinga



Hæstv, forseti. Á þskj. 853 er frv. til l. um breyt, á vegalögum, Ákvæði það, sem hér er breytt, er að vegáætlun sú, sem gerð verði, gildi aðeins fyrir árið 1976 eða yfirstandandi ár, en ekki, eins og lögin gera ráð fyrir, næstu fjögur ár. Rökin fyrir því, að farið er fram á þessa breytingu, eru þau, að það hefur sýnt sig við gerð vegáætlunar að kostnaðarauki á milli ára hefur reynst mikill. Hefur því verið erfitt að fylgja vegáætlunum og hefur orðið að breyta frá því og það komið sér mjög illa, enda erfitt að gera áætlanir þegar verðhækkanir eru svo miklar sem raun ber vitni nú. Í öðru lagi er það að vegalögin í heild eru í endurskoðun og hafa verið það frá því á s.l. sumri. Í n. manna, sem að því vinnur, eru þm., einn úr hverjum þingflokki, auk ráðuneytisstjórans í samgrn., sem er formaður, og vegamálastjóra, sem er varaformaður. Rétt þykir að bíða þessarar endurskoðunar með gerð vegáætlunar til langs tíma þar sem hinar mörgu áætlanir, sem nú eru í gangi, gera mjög erfitt að afgreiða vegáætlun, eins og komið hefur fram á þessu og síðasta þingi, og reynist erfiðara eftir því sem fram líða stundir. Enn fremur er það svo að nú verður notaður hluti af því happdrættisfé í Norður-, Austur- og Vesturveg sem heimild er þó til sölu á þar sem ekki var talið framkvæmanlegt að ná því fjármagni sem þurfti til þess arna. Af þessum ástæðum er þessi breyting gerð, til þess að fella saman endurskoðun á vegalögum og gerð vegáætlunar eftir það. Jafnframt mundi þá tíminn einnig verða notaður til tekjuöflunar og til að koma þessum málum betur fyrir heldur en nú er. Ég legg til, hæstv. forseti, að að lokinni þessari umr. verði frv. vísað til 2. umr. og hv. samgn., en í hv. Ed. var það lagt fram og fékk þar skjóta afgreiðslu.

Karvel Pálmason Hæstv. forseti. Það eru aðeins örfá orð nú við þessa 1. umr. um þetta mál. Það er nú skammt stórra höggva í milli hjá hæstv. ríkisstj. Fyrir nokkrum dögum lagði hún hér fram till. til þál. um vegáætlun til fjögurra ára. Nú er hér komið frv. til l. um breyt. á vegal. sem gerir ráð fyrir því að þessi nefnda áætlun verði ekki til fjögurra ára, heldur að öllum líkindum í reynd í framkvæmd til 3–4 mánaða og minna mátti nú ekki gagn gera. Það hefur komið fram í umr. áður að afrek hæstv. ríkisstj. í sambandi við framkvæmdir í vegamálum, frá því að hún tók við völdum, eru með slíkum endemum að vart munu dæmi finnast slíks. Þetta frv. ber merki þess að hæstv. ríkissj. dregur nú uppgjafarfána að hún í sambandi við vegaframkvæmdir, og þess mun að sjálfsögðu lengi minnst hvernig hér er ætlunin að standa að afgreiðslu í sambandi við vegaframkvæmdir nú á þessu þingi. Það er ekki ástæða til að ræða frekar um þetta í sambandi við þetta frv. Þessi mál verða að sjálfsögðu meira til umr, í heild þegar vegáætlun kemur til framhaldsumr., líklega strax í dag, er óhætt að segja, ef að líkum lætur og fram heldur sem horfir. En það er ástæða til þess að vekja athygli einmitt á þeim skjótu umskiptum sem átt hafa sér stað í sambandi við áætlanir í vegagerð undir handleiðslu hæstv. ríkisstj.
Þingræður haldnar á Alþingi Íslendinga



Virðulegi forseti. Samgn. hefur haft til meðferðar frv. til l. um breyt. á vegalögum, nr. 66 frá 14. júlí 1975. Væntanlega er öllum hv. alþm. kunnugt efni þessa frv., en bað er einungis það að aftan við vegalög nr. 66 frá 14. júlí 1975 komi ákvæði til bráðabirgða, svo hljóðandi: „Þrátt fyrir ákvæði 10.–11. gr. laga þessara skal bráðabirgðavegáætlun samþykkt einungis fyrir árið 1976 að þessu sinni.“ N. hefur athugað þetta frv., en ekki orðið sammála um afgreiðslu þess. Fjórir nm. leggja til að frv. verði samþ. óbreytt.

Frsm. minni hl. (Karvel Pálmason) Hæstv. forseti. Það hefur ekki gefist tími til þess einu sinni að koma fjölrituðu nál. minni hl. samgn. á borð hv. þm. Það er nú svo hart keyrt að nefndafundum er vart lokið þegar viðkomandi mál er tekið á dagskrá hér á hv. Alþ. til afgreiðslu. Ég vil því leyfa mér að lesa nál. frá minni hl. samgn. varðandi það mál sem hér er til umr., þ.e.a.s. breyt. á vegalögum: „Minni hl. samgn. telur að með frv. þessu viðurkenni ríkisstj. í reynd algera uppgjöf sína í sambandi við framkvæmdir í vegamálum. Með frv. er lagt til að fella úr gildi þau ákvæði vegalaga að gerð skuli áætlun til fjögurra ára varðandi framkvæmdir við vegi, en þau vinnubrögð hafa að flestra dómi gefist mjög vel. Með frv. þessu er því stigið stórt skref til baka sem er vafalaust til hins verra, og ástæða þess er getuleysi hæstv. ríkisstj. Vegáætlun er eitt veigamesta mál þingsins, enda eru samgöngumál einn mikilvægasti þáttur í vexti og viðgangi landsbyggðarinnar. Það er athyglisvert og dæmigert fyrir vinnubrögð stjórnarflokkanna hér á hv. Alþ. að frv. þetta skuli lagt fram næstsíðasta dag þingsins. En þar sem hér er um að ræða ákvörðun meiri hl. hér á Alþ. og ekki eru líkur á að komið verði í veg fyrir afgreiðslu málsins með þessum hætti, ekki síst vegna þess hve vegáætlun er seint fram komin og ekki hefur gefist nægilegur tími til að reyna til þrautar hvort hægt væri að koma vitinu fyrir hæstv. ríkisstj. í máli þessu munu undirritaðir sitja hjá við afgreiðslu málsins.“
Þingræður haldnar á Alþingi Íslendinga



Þar sem þetta verður að öllum líkindum seinasti fundur Nd. á þessu þingi, þá vil ég leyfa mér að mæla hér nokkur orð í kveðjuskyni. Það hefur gengið á ýmsu í störfum okkar eins og títt er, ekki síst á síðustu dögum þings. Ég vil þakka hv. þdm. störf þeirra í þd. Ég vil þakka nefndaformönnum, varaforsetum og skrifurum þingsins. Sömuleiðis vil ég þakka skrifstofustjóra Alþingis, starfsliði skrifstofu og starfsliði þingsins öllu, svo og þingfréttariturum þeirra störf í þágu Alþ. og þessarar d. sérstaklega. Ég læt í ljós þá ósk að hv. þdm. megi hittast hér allir heilir á næsta þingi og óska þeim, sem eiga langan veg heim að fara, góðrar ferðar heim til sín og góðrar heimkomu. Ég þakka síðan öllum hv. þdm. samstarf við mig.

Karvel Pálmason Hæstv. forseti. Ég vil fyrir hönd okkar þdm. þakka óskir forseta okkur til handa og ég vil óska honum og hans fjölskyldu svo og starfsfólki þingsins öllu góðs sumars með þökk fyrir veturinn. Ég vil sömuleiðis taka undir óskir hæstv. forseta um það að við hittumst hér öll heil að hausti, og ég vil biðja hv. þm. að taka undir þessar óskir með því að rísa úr sætum. - Þdm. risu úr sætum.



Ég þakka hv. 5. þm. Vestf. fyrir árnaðaróskir hans í minn garð og hv. þdm. undirtektir þeirra og ítreka óskir mínar um að við megum öll hittast hér heil á ný á næsta þingi og megum öll njóta góðs sumars til þess að við getum eflst til starfa á næsta þingi til blessunar okkar landi. - Þessum fundi er slitið.
Þingræður haldnar á Alþingi Íslendinga



Herra forseti. Hæstv. sjútvrh. fór þess á leit við sjútvn. að hún drægi til baka þrjár af brtt. þeim sem n. flytur á þskj. 848. Einnig var mælst til þess að sameiginlegur fundur yrði með sjútvn. Nd. En við nánari könnun á möguleikum á samkomulagi eftir þá till. sem hér var samþykkt áðan um takmörkun á togveiðiheimildum kemur í ljós að enginn grundvöllur muni vera til samkomulags á milli n. og hefur því verið komist að þeirri niðurstöðu að slíkur sáttafundur sé tilgangslaus. Hins vegar hefur sjútvn. skoðað þessar brtt. og vil ég leyfa mér að leggja hér fram skriflegar brtt. við þær sem ég mun nú gera nánari grein fyrir. N. treystir sér ekki til þess að gera breytingar á 1. till. sinni sem fjallar um ýmsar veiðiheimildir eða takmörkun réttara sagt á veiðiheimildum, telur ekki ljóst hvaða breytingar þar gætu orðið til samkomulags, enda ýmsum þeim till., sem þar eru fluttar, fylgt eftir mjög ákveðið af ýmsum nm. Einnig dró n. til baka 3. brtt. við 8. gr. frv. og gerir nú brtt. þannig að í stað „Ráðh. setur sérstaka trúnaðarmenn“ komi: „Ráðh. getur sett sérstaka trúnaðarmenn“, færir þetta þá til sama horfs og það var í upphaflega frv. Einnig leggur n. til að í þessari brtt. verði niður felld orðin í þessari sömu mgr.: „og skipverjar eftirlits- og rannsóknaskipa“. Hljóðar þá þessi mgr. þannig: „Ráðh. getur sett sérstaka trúnaðarmenn um borð í veiðiskip, eftir því sem þurfa þykir, og er skipstjórum veiðiskipa skylt að veita eftirlitsmönnum þessum þá aðstoð og aðstöðu um borð í skipum sínum sem nánar er ákveðið í erindisbréfum útgefnum af rn. til handa eftirlitsmönnum þessum.“ Það er ljóst að þetta innskot: „og skipverjum eftirlits og rannsóknaskipa“, á ekki heima í þessari mgr. Í þessari mgr. er eingöngu fjallað um trúnaðarmenn þá sem ráðh. getur sett um borð í veiðiskip. Telur n. því þá ábendingu hæstv. ráðh. rétta að þetta ætti að falla brott. Þá hefur n. rætt um 6. brtt. þar sem n. lagði til að ávallt skyldi leita umsagnar Hafrannsóknastofnunar og Fiskifélags Íslands. N. virðast rök fyrir því að ekki sé nauðsynlegt að gera það í öllum tilfellum, en vill hins vegar leggja áherslu á, að það verði meginregla og leggur því til að gr. verði breytt þannig að á undan „Fiskifélags Íslands“ komi: „að jafnaði“. Yrði gr. þá þannig: „Veiðiheimildir samkv. 13.–15. gr. skulu jafnan vera tímabundnar og skal ávallt leita umsagnar Hafrannsóknastofnunar og að jafnaði Fiskifélags Íslands áður en þær eru veittar.“ Og síðan heldur áfram: „Auk þess skal ráðh. leita umsagnar annarra aðila þegar honum þykir ástæða til.“ Þarna er kveðinn upp eins konar Salómonsdómur, en lögð ríkari áhersla á Fiskifélagið en er í gildandi lögum, en þó opnað þannig, að rn. geti metið það hverju sinni. Þessar brtt. eru skriflegar og of seint fram komnar, og vil ég óska eftir því við hæstv. forseta að leitað verði afbrigða.
Þingræður haldnar á Alþingi Íslendinga



Herra forseti. Þetta frv. fjallar um það að eftirstöðvar af Olíusjóði sem lagður var niður með lögum í vetur, eignir hans, renni til Tryggingasjóðs fiskiskipa. Það er prentað hér með aths. við þetta lagafrv. yfirlit sem sýnir að það er áætlað, þegar allar birgðir eru seldar úr landi, að þá muni verða eftir um 100 millj. kr. í Olíusjóði. Hins vegar er hagur Tryggingasjóðs fiskiskipa mjög bágborinn. Með uppstokkun sjóðakerfisins var sú eðlilega ákvörðun tekin að ríkissjóður yrði að tryggja sömu reglur og rn. hafði sett, fyrst til áramóta og síðan til 16. febr., og er talið að þar muni vanta, þegar öll kurl eru komin til grafar, um 550 millj. kr. Herra forseti. Ég legg til að að lokinni þessari umr. verði þessu máli vísað til sjútvn.



Herra forseti. Það hefur orðið ein breyting á einni gr. frv. um Orkubú Vestfjarða í meðferð hv. Nd. Það er 15. gr. frv. sem breytt hefur verið. Þar stóð áður, með leyfi hæstv. forseta: „Þegar eftir gildistöku laga þessara skal iðnrh. gangast fyrir að sameignarsamningur sé gerður milli aðila og stofnfundur fyrirtækisins haldinn samkv. reglum 9. gr. eftir því sem við á.“ Í staðinn fyrir þetta stendur nú í frv.: „Þegar eftir að heimild samkv. 1. gr. þessara laga er notuð skal iðnrh. beita sér fyrir að sameignarsamningur sé gerður milli aðila og stofnfundur fyrirtækisins haldinn samkv. reglum 9. gr. eftir því sem við á.“ Þetta er að mínu áliti engin efnisbreyting, en kveður ákveðnar á um eðli þessa frv. og því hef ég ekkert á móti þessari breytingu. Í frv., eins og það var upphaflega og var afgr. frá hv. Ed., stóð í framhaldi af því sem ég greindi áðan: „Skal þessu lokið á árinu 1976.“ Hv. Nd. hefur fellt þessa setningu niður þannig að þetta tímamark er ekki. Ég vil segja um þetta eins og hitt, að ég geri ráð fyrir og vænti þess að í framkvæmd breyti þetta heldur engu vegna þess að áhugi hlutaðeigandi aðila nægi til þess að sjá svo um að þessu verði lokið fyrir árslok 1976 þótt það sé ekki beint tekið fram í lögunum.
Þingræður haldnar á Alþingi Íslendinga



Herra forseti. Það er skoðun mín að áhæfilega háu hlutfalli af okkar takmarkaða vegafé sé enn sem fyrr skv. þessari vegáætlun varið til hraðbrauta á meðan fjöldi byggðarlaga úti um land býr við hina frumstæðustu gerð vega í tölu þjóðbrauta og landsbrauta. Þetta lélega ástand vega veldur því m.a. að viðkomandi byggðarlög einangrist á vetrum lengri eða skemmri tíma vegna snjóalaga. Í samræmi við þessa skoðun mína og sem andsvar og nauðvörn gegn ríkjandi hraðbrautapólitík þá segi ég hér já.



Herra forseti. Enda þótt ég vísi ekki á bug að öllu leyti hugmyndinni um veggjald sem hugsanlegum tekjustofni, þá tel ég enga möguleika á að gera svo stóra breyt. nú á síðasta stígi við afgreiðslu vegáætlunar og segi því nei.



Ég tel að undir mörgum kringumstæðum geti veggjald verið fullkomlega réttlætanlegt. En þar sem þetta mál er ekki undirbúið á þessu stigi og ég stend að meirihlutatill. fjvn., sem hér liggja fyrir, þá segi ég nei.



Herra forseti. Brtt. sú á þskj. 948, sem ég bar fram við 2. umr. víð brtt. á þskj. 695, var fram borin til að firra því að umræddar 390 millj. til Vesturlandsvegar um Borgarfjörð lentu hugsanlega á glapstigum. Þegar till. var fram borin virtust þessar millj. liggja nokkuð á glámbekk. Með breyttri gerð brtt. á þskj. 935 er hins vegar ljóst að tilgangur till. er að spara ríkissjóði útgjöld, og af hollustu við þá sparnaðarhugsjón dreg ég mína brtt. til baka í trausti þess að ófullgerður Djúpvegur verði þá aðeins í bili geymdur, en ekki gleymdur.



Herra forseti. Það eru mörg stórvirki fram undan í vegamálum og mun ekki af veita að hafa a.m.k. eitt í gangi jafnan. Hvítárbrú er senn fimmtug og var byggð þegar enn voru smábílar einir á íslenskum vegum miðað við það sem að er. Ég trúi að það sé viturlegra að byrgja brunninn áður en barnið er dottið ofan í og segi nei.



Aðallega í mótmælaskyni við vaxandi lýðskrum hér á hv. Alþ. segi ég nei.



Herra forseti. Þar sem till. þessi er flutt í þeim einum tilgangi að skera niður fjárveitingar um 990 millj. kr. til nýbyggingar vega til viðbótar þeim 25% niðurskurði sem hæstv. ríkisstj. hefur þegar lagt til við afgreiðslu vegáætlunar fyrir árið 1976, þá segi ég nei.
Þingræður haldnar á Alþingi Íslendinga



Mér hefur borist eftirfarandi bréf: „Reykjavík, 18. okt. 1976. Páll Pétursson, 3. þm.. Norðurl, v., hefur í dag ritað mér á þessa leið: „Þar sem ég af persónulegum ástæðum get ekki sinnt þingstörfum á næstunni, leyfi ég mér með skírskotun til 138. gr. laga um kosningar til Alþingis að óska þess, að 1. varamaður Framsfl. í Norðurl. v., Guðrún Benediktsdóttir, taki sæti á Alþingi í fjarveru minni.“ Þetta er yður, herra forseti, hér með tilkynnt, Ragnhildur Helgadóttir. Til forseta sameinaðs Alþingis.“ Guðrún Benediktsdóttir hefur áður setið á þingi á þessu kjörtímabili og því hefur farið fram rannsókn á hennar kjörbréfi og býð ég hana velkomna til starfa. Mér hefur borist eftirfarandi bréf: „Reykjavík, 16, okt. 1976. Ritari þingflokks sjálfstæðismanna hefur í dag ritað mér á þessa leið: „Samkvæmt beiðni Odds Ólafssonar, 2. þm. Reykn., sem nú er á förum til útlanda í opinberum erindum, leyfi ég mér með skírskotun til 138. gr. laga um kosningar til Alþingis að óska þess, að 1. varamaður hans, Ingvar Jóhannsson framkvæmdastjóri, taki sæti hans á meðan á Alþingi.“ Þetta er yður, herra forseti, hér með tilkynnt með ósk um að þér látið fram fara í Sameinuðu þingi rannsókn á kjörbréfi varamanns. Þorv. Garðar Kristjánsson. Til forseta sameinaðs Alþingis“ Ingvar Jóhannsson hefur ekki setið á Alþ. á þessu kjörtímabili og ber því að rannsaka kjörbréf hans. Vil ég biðja kjörbréfanefnd að rannsaka kjörbréfið og gef henni 5 mín. til starfa. - Fundarhlé.



Herra forseti. Kjörbréfanefnd hefur rannsakað kjörbréf Ingvars Jóhannssonar framkvæmdastjóra, Ytri-Njarðvík, sem nú tekur sæti á Alþ. í forföllum eða fjarveru Odds Ólafssonar, 2. þm. Reykn. Kjörbréfið er að vísu ekki alveg í fullu formi að okkar dómi. Þar stendur einungis að kosningu hafi hlotið Ingvar Jóhannsson o.s.frv. sem 1. varaþm. í Reykn. En við höfum leyft okkur að lesa hér í málið og orðið sammála um að bæta inn í bréfið: 1. varaþm. Sjálfstfl. í Reykn. Með þessari aths. leggur kjörbréfanefnd til að kosningin verði tekin gild og kjörbréfið samþ.



Ingvar Jóhannsson hefur áður setið á þingi og þarf því ekki að undirrita eiðstaf. Býð ég hann velkominn til starfa.
Þingræður haldnar á Alþingi Íslendinga

Utanrrh. (Einar Ágústsson) : Herra forseti. Ég sé ekki ástæðu til þess að halda langa framsögu fyrir þessari



Herra forseti. Á þskj. 39 hef ég leyft mér að flytja svo hljóðandi till. til þál.: „Alþingi ályktar að fela ríkisstj. að hlutast til um að sem fyrst verði rannsakaðir möguleikar til virkjunar á vatnasvæði Skaftár og Hverfisfljóts.“ Till. þessi var flutt á síðasta þingi, en varð þá ekki útrædd. En það er skoðun flm. að þau rök, sem mæltu með flutningi till. þá, séu enn í fullu gildi eða jafnvel enn þá sterkari. Eins og fram kom í framsögu um þessa till. þá, hafa verið gerðar lauslegar athuganir á virkjunarmöguleikum á þessu vatnasvæði og Verkfræðistofa Sigurðar Thoroddsens gert drög að virkjunaráætlun. En til þess að ljúka frekari rannsóknum þarf að gera á þessu svæði miklu meiri kortlagningu en þegar hefur verið gerð og ýmsar aðrar athuganir, m.a. um áhrif á umhverfi sem hugsanleg virkjun þarna hefði. Á s.l. sumri var þó gerð nokkur skoðun á þessu svæði og hún styrkti þá, sem athuguðu málið, í þeirri trú að þarna væri um einhverja hagkvæmustu virkjunaraðstöðu að ræða sem völ er á á landinu. í fyrri áætlun eða drögum að áætlun var gert ráð fyrir að þarna mætti reisa 350–400 mw. virkjun. Við þessa athugun á s.l. sumri töldu þeir sennilegt að þarna mætti jafnvel bæta einhverju við. Hér er vitanlega um svo stóra framkvæmd að ræða, að það er vart hugsanlegt að þetta verði gert í einum áfanga. En sérfræðingar telja að það sé möguleiki að skipta þessu verki í einhverja áfanga sem yrðu okkur viðráðanlegir. En það er vitanlega mjög mikils virði fyrir okkur að vita hvaða möguleika við höfum í þessum efnum til þess að geta tekið þá bestu kosti sem völ er á hverju sinni þegar þörf krefur og ákvörðun þarf að taka um framhaldandi virkjanir. Ég vil því vænta þess að Alþ. sjái sér fært að afgreiða þessa till. nú. Ég legg til að umr. verði frestað og málinu vísað til hv. allshn. til meðferðar.
Þingræður haldnar á Alþingi Íslendinga



Mér hefur borist eftirfarandi bréf: „Reykjavík, 18. nóv. 1976. Steingrímur Hermannsson, 2. þm. Vestf., hefur í dag ritað mér á þessa leið: „Þar sem ég verð vegna læknisaðgerðar fjarverandi frá þingstörfum um sinn, óska ég hér með eftir því, að 1. varamaður Framsfl. í Vestfjarðakjördæmi, Ólafur Þórðarson skólastjóri, Súgandafirði, taki sæti mitt á Alþingi í fjarveru minni.“ Þetta er yður, herra forseti, hér með tilkynnt. Þorv. Garðar Kristjánsson, forseti Ed. Til forseta Sþ.“ Ólafur Þórðarson hefur áður setið á Alþingi á þessu kjörtímabili, og býð ég hann velkominn til starfa.